**โครงการ : สร้างเครือข่ายการมีส่วนร่วมของประชาชนในการป้องกัน**

**อาชญากรรมระดับตำบล ประจำปี 2567**

**หน่วยงานเจ้าของโครงการ : สถานีตำรวจนครบาลโคกคราม**

**ผู้รับผิดชอบโครงการ : งานชุมชนและมวลชนสัมพันธ์**

**.........................................................................................................................................**

**1. หลักการและเหตุผล**

ตามที่กองบังคับการตำรวจนครบาล 2 ได้กำหนดโครงการสร้างเครือข่ายการมีส่วนร่วมของประชาชนในการป้องกันอาชญากรรมระดับตำบลประจำปีงบประมาณ พ.ศ.2567 การฝึกอบรมประชาชนในระดับ สน./สภ. ตามโครงการสร้างเครือข่ายการมีส่วนร่วมของประชาชนในการป้องกันอาชญากรรมระดับตำบล(ชุมชน) อีกทั้งปัญหาอาชญากรรมในปัจจุบันและอนาคตมีแนวโน้มสูงขึ้น โดยเฉพาะอาชญากรรมพื้นฐาน ได้แก่อาชญากรรมเกี่ยวกับการประทุษร้ายต่อชีวิต ร่างกาย เพศ และอาชญากรรมที่เกี่ยวกับการประทุษร้าย ต่อทรัพย์ เนื่องจากการเปลี่ยนแปลงทางด้านเศรษฐกิจ สังคม การเมือง วัฒนธรรม เทคโนโลยีสารสนเทศต่าง ๆ ค่อนข้างรวดเร็ว มีความสลับซับซ้อนและได้พัฒนารูปแบบต่าง ๆ มากขึ้น รวมทั้งปัจจัยทางธรรมชาติที่ส่งผลต่อการเกิดอาชญากรรม อาทิ ความขัดแย้งทางสังคม ปัญหาสุขภาพจิตของคนเพิ่มขึ้น โครงสร้างสังคมที่เปลี่ยน และโครงสร้างอาชญากรรมเริ่มเปลี่ยน ส่งผลกระทบกับความปลอดภัยในชีวิตและทรัพย์สินของประชาชนทำให้ได้รับความเดือดร้อนมากกว่าการกระทำความผิดอาญาในส่วนความผิดอื่น เจ้าพนักงานฝ่ายปกครองหรือตำรวจซึ่งกฎหมายให้อำนาจและหน้าที่รักษาความสงบเรียบร้อยของประชาชนในแต่ละพื้นที่มีภารกิจหลายด้านทำให้มีกำลังไม่เพียงพอในการปฏิบัติหน้าที่การป้องกันอาชญากรรมตามนโยบายรัฐบาลต้องมีการบูรณาการจากหน่วยงานที่เกี่ยวข้องโดยยึดพื้นที่เป็นหลัก มีแนวทางการดำเนินการหลายแนวทาง อาทิการป้องกันอาชญากรรมโดยสภาพแวดล้อม มี 9 แนวทาง การป้องกันอาชญากรรมโดยการมีส่วนร่วมของประชาชน มี 6 แนวทาง ซึ่งแผนตำบล(ชุมชน) มั่นคง มั่งคั่ง ยั่งยืน กำหนดดำเนินการการลด/ป้องกันอาชญากรรมในพื้นที่ระดับตำบล(ชุมชน)ทั่วประเทศ จึงจำเป็นต้องแสวงหาความร่วมมือจากทุกภาคส่วนให้มีส่วนร่วมในการป้องกันอาชญากรรม โดยการสร้างเครือข่าย ภาคประชาชน เด็กและเยาวชน บูรณาการความร่วมมือกับองค์กรภาครัฐ องค์กรปกครองส่วนท้องถิ่นและเอกชน สนับสนุนเจ้าพนักงานฝ่ายปกครองหรือตำรวจในการเฝ้าระวังป้องกันอาชญากรรม และร่วมรับผิดชอบต่อสังคมให้ปลอดภัยจากปัญหาอาชญากรรม

จากความสำคัญดังกล่าว แผนแม่บทภายใต้ยุทธศาสตร์ชาติ ประเด็นการพัฒนาเร่งด่วนในช่วงระยะ 5 ปีแรก แผนตำบลมั่นคง มั่งคั่ง ยั่งยืน แผนงานที่ 3 แผนงานการลด/ป้องกันปัญหาอาชญากรรม สถานีตำรวจนครบาลบางเขน จึงได้จัดทำโครงการสร้างเครือข่ายการมีส่วนร่วมของประชาชนในการป้องกันอาชญากรรมระดับตำบล(ชุมชน)ขึ้น เพื่อเป็นการแสวงหาความร่วมมือจากทุกภาคส่วน ให้เข้ามามีส่วนร่วมในการแก้ไขอาชญากรรมในพื้นที่ อันจะส่งผลให้การปฏิบัติงานของสถานีตำรวจมีประสิทธิภาพมากยิ่งขึ้น

**2. วัตถุประสงค์ของโครงการ**

2.1 เพื่อเพิ่มประสิทธิภาพของประชาชนในการป้องกันอาชญากรรมในพื้นที่ระดับตำบล

-2-

2.2 เพื่อสร้างองค์ความรู้ให้ประชาชน เด็กและเยาวชน องค์กรภาครัฐ องค์กรปกครองส่วนท้องถิ่น และเอกชน ให้เข้ามามีส่วนร่วมและช่วยเหลือสนับสนุนเป็นเครือข่ายในการเฝ้าระวังป้องกันอาชญากรรม

2.3 เพื่อส่งเสริมและพัฒนาให้ประชาชน เด็กและเยาวชน ได้รู้เท่าทัน และสามารถป้องกันอาชญากรรมในพื้นที่

2.4 เพื่อตอบสนองการดำเนินงานของรัฐบาลในการป้องกันอาชญากรรมโดยการมีส่วนร่วมของประชาชน

**3. เป้าหมายดำเนินการ**

3.1 จำนวนเครือข่ายป้องกันอาชญากรรมเพิ่มขึ้น**จำนวน 50 คน ต่อ 1 สถานีตำรวจ/ปี** ครอบคลุมทุกชุมชนในพื้นที่

3.2 คดีอาชญากรรมเกี่ยวกับชีวิต ร่างกาย เพศ และทรัพย์ ในภาพรวมในพื้นที่ลดลงไม่น้อยกว่า ร้อยละ 5/ปี (เปรียบเทียบจากค่าเฉลี่ยย้อนหลัง 3 ปี)

3.3 ประชาชนมีความปลอดภัยในชีวิตและทรัพย์สิน

**4. วิธีดำเนินการ**

**4.1 ขั้นเตรียมความพร้อม (จัดฝึกอบรมเครือข่ายประชาชน)**

จัดฝึกอบรมข้าราชการตำรวจ ในสังกัด กองบังคับการตำรวจนครบาล ๒ กองบังคับการตำรวจนครบาล เพื่อเป็นวิทยากรต้นแบบ ในการถ่ายทอดความรู้ให้กับประชาชนในชุมชนในพื้นที่ของทุกสถานีตำรวจในสังกัด เพื่อฝึกอบรมสร้างเครือข่ายการมีส่วนร่วมของประชาชนในการป้องกันอาชญากรรมระดับตำบล(ชุมชน) ในสถานีตำรวจ โดยดำเนินการ ดังนี้

1)กองบังคับการตำรวจนครบาล ๒ กองบัญชาการตำรวจนครบาล จัดฝึกอบรม โดยคัดเลือกข้าราชการตำรวจในสังกัด ที่มีความรู้ ความสามารถ สมัครใจ และมีความพร้อม เพื่อเข้ารับการฝึกอบรมเป็นวิทยากรต้นแบบ

**4.2 ขั้นถ่ายทอดความรู้สู่เครือข่ายประชาชนทุกชุมชนในพื้นที่สถานีตำรวจ**

จัดฝึกอบรมถ่ายทอดความรู้ให้กับประชาชนทุกชุมชนในทุกสถานีตำรวจในสังกัดสถานีตำรวจนครบาลโคกคราม กองบังคับการตำรวจนครบาล 2 กองบัญชาการตำรวจนครบาล โดยดำเนินการ ดังนี้

1. กำหนดวันดำเนินการตามโครงการ
2. จัดทำโครงการ และนำเสนอโครงการ
3. จัดทำหนังสือเชิญตัวแทนชุมชน(เครือข่าย) เพื่อเข้าร่วมอบรม

**4.3 ขั้นฝึกอบรมประชาชน**

จัดฝึกอบรมประชาชนในทุกสถานีตำรวจ เพื่อเป็นเครือข่ายการมีส่วนร่วมของประชาชน ในการป้องกันอาชญากรรมระดับตำบล โดยดำเนินการ ดังนี้

1) สถานีตำรวจทุกแห่งในสังกัดกองบังคับการตำรวจนครบาล ๒ กองบัญชาการตำรวจนครบาล จัดฝึกอบรมประชาชนในเขตพื้นที่รับผิดชอบ **สถานีละ 50 คน** โดยอย่างน้อยต้องมีประชาชน

-3-

ในทุกหมู่บ้าน/ชุมชน เข้ารับการฝึกอบรม และดำเนินการฝึกอบรม **ให้เสร็จสิ้นภายในเดือน ธันวาคม2567**

2) จัดทำประวัติผู้เข้าร่วมโครงการฯ

- ชื่อ ชื่อสกุล อายุ

- เลขบัตรประชาชน

- การศึกษา

- อาชีพ

- ภูมิลำเนา / ที่พักอาศัยปัจจุบัน

๓ ) การดำเนินการอบรม วิชาความรู้ที่อบรม

- หลักในการมีส่วนร่วมของประชาชนร่วมกับเจ้าหน้าที่ตำรวจ

- การป้องกันปัญหาอาชญากรรม และยาเสพติด

- การใช้เทคโนโลยีในการสื่อสารในการแจ้งข่าวอาชญากรรม

- กฎหมาย ระเบียบที่เกี่ยวข้อง และบทลงโทษ

- การสร้างจิตสำนึกต่อสถาบันพระมหากษัตริย์

**4.4 ขั้นปฏิบัติการ**

สถานีตำรวจนครบาลโคกคราม กองบังคับการตำรวจนครบาล 2 กองบัญชาการตำรวจนครบาล มอบหมายผู้รับผิดชอบขับเคลื่อนการปฏิบัติให้เป็นไปอย่างมีประสิทธิภาพ เกิดผลเป็นรูปธรรม และบรรลุเป้าหมายตามที่กำหนด โดยดำเนินการ ดังนี้

1) สถานีตำรวจทุกแห่ง แต่งตั้งเจ้าหน้าที่ตำรวจประจำหมู่บ้าน รับผิดชอบดำเนินการเกี่ยวกับเครือข่ายการมีส่วนร่วมของประชาชนที่ผ่านการฝึกอบรม

2) จัดทำช่องทางการติดต่อสื่อสาร เพื่อประสานการปฏิบัติ การแจ้งข้อมูลข่าวสารต่าง ๆ โดยสร้างกลุ่มเครือข่ายการมีส่วนร่วมของประชาชนเช่น กลุ่ม Line, Facebook, Instagram เป็นต้น

3) จัดประชุมระดมความคิดเห็นร่วมกับเครือข่ายการมีส่วนร่วมของประชาชน เพื่อกำหนดเป้าหมายและการดำเนินกิจกรรมต่าง ๆ เพื่อแก้ไขปัญหาอาชญากรรมในพื้นที่

4) การติดตามและประเมินผลการมีส่วนร่วมของเครือข่ายการมีส่วนร่วมของประชาชน

**4.5 ขั้นติดตามผลการปฏิบัติ**

ผู้บังคับบัญชาระดับสถานีขับเคลื่อน ควบคุม กำกับ ดูแล ชี้แจง โดยเสนอกองบังคับการตำรวจนครบาล ๒ กองบัญชาการตำรวจนครบาล และ สำนักงานตำรวจแห่งชาติ ตามลำดับ กำหนดมาตรการ สั่งการ หรือกำหนดแนวทางการดำเนินการเพิ่มเติม เพื่อให้การปฏิบัติงานเป็นไปอย่างมีประสิทธิภาพ

พร้อมทั้งจัดเจ้าหน้าที่ตำรวจ ออกสังเกตการณ์การปฏิบัติงานของหน่วยที่เกี่ยวข้องเพื่อรับทราบผลการปฏิบัติงานและปัญหาอุปสรรค รวมทั้งรับฟัง ความคิดเห็นและทัศนคติของประชาชนในพื้นที่

**5. ระยะเวลาในการดำเนินการ**

ปีงบประมาณ พ.ศ. 2567 ( 19 พฤศจิกายน พ.ศ.2566 ครั้ง ที่ 1)

-5-

**6. สถานที่ดำเนินการ**

ห้องประชุมใหญ่ชั้น 4 สถานีตำรวจนครบาลโคกคราม

**7. ผู้รับผิดชอบโครงการ**

สถานีตำรวจนครบาลโคกคราม กองบังคับการตำรวจนครบาล ๒ กองบัญชาการตำรวจนครบาล

**8. งบประมาณในการดำเนินการ**

งบประมาณ โครงการการบังคับใช้กฎหมาย อำนวยความยุติธรรมและบริการประชาชน กิจกรรมการบังคับใช้กฎหมาย และบริการประชาชน งบรายจ่ายอื่น ประจำปีงบประมาณ พ.ศ.2567 ตามแผนตำบลมั่นคง มั่งคั่ง ยั่งยืน (โครงการสร้างเครือข่ายการมีส่วนร่วมของประชาชนในการป้องกันอาชญากรรมระดับตำบล) จำนวน 15,000 บาท (หนึ่งหมื่นห้าพันบาทถ้วน)

**9 การประเมินผล** ดำเนินการประเมินผลการปฏิบัติ ดังนี้

**9.1 เชิงปริมาณ** **:** ควบคุมคดีอาญาในการรักษาความปลอดภัยในชีวิตและทรัพย์สินของประชาชน ให้จำนวนคดีลดลงเมื่อเปรียบเทียบกับค่าเฉลี่ย 3 ปีงบประมาณย้อนหลัง (ร้อยละ 5)

**9.2 เชิงคุณภาพ :** ความหวาดกลัวภัยอาชญากรรมของประชาชน ไม่เกิน (ร้อยละ 40)

**10. ผลที่คาดว่าจะได้รับ**

10.1 ประชาชน เด็กและเยาวชน เจ้าหน้าที่องค์กรภาครัฐ องค์กรปกครองส่วนท้องถิ่น และเอกชน สามารถป้องกันตนเองจากอาชญากรรม และเข้ามามีส่วนร่วมช่วยเหลือสนับสนุนเป็นเครือข่ายในการป้องกันอาชญากรรม และสามารถถ่ายทอดความรู้พื้นฐานในการป้องกันอาชญากรรม

10.2 ประชาชนในพื้นที่ทุกตำบลมีความปลอดภัยในชีวิตและทรัพย์สินเพิ่มขึ้น

10.3 คดีอาชญากรรมเกี่ยวกับชีวิต ร่างกาย เพศ และทรัพย์ ภาพรวมในตำบลทั่วประเทศลดลง

10.4 ประชาชนมีความเชื่อมั่นต่อการปฏิบัติงานของเจ้าพนักงานฝ่ายปกครองหรือตำรวจ

พันตำรวจตรี ผู้เสนอโครงการ

(ธนศักดิ์ ดวงแก้ว)

สารวัตรป้องกันปราบปราม(ชุมชนสัมพันธ์) สถานีตำรวจนครบาลโคกคราม

พันตำรวจโท ผู้เห็นชอบโครงการ

(ธีรภัทร คุปตานนท์)

รองผู้กำกับการป้องกันปราบปราม สถานีตำรวจนครบาลโคกคราม

พันตำรวจเอก ผู้อนุมัติโครงการ

(ประภาส แก้วฉีด)

ผู้กำกับการสถานีตำรวจนครบาลโคกคราม

ภาพกิจกรรมฝึกอบรมโครงการสร้างเครือข่ายการมีส่วนร่วมของประชาชน

ในการป้องกันอาชญากรรมระดับตำบล ของสถานีตำรวจนครบาลโคกคราม

เมื่อวันที่ 19 พฤศจิกายน พ.ศ.2566

มี พ.ต.อ.ประภาส แก้วฉีด ผกก.สน.โคกคราม คุณพิมพ์นิภา ชัยชูโชติ ประธาน กต.ตร.สน.โคกคราม ร่วมเปิดพิธีและมอบใบประกาศนียบัตรผู้ผ่านการฝึกอบรม







